Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 579/14/8810	Spišská Nová Ves, 12.3.2015
EEČ : 2-68-328-2015

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
d¨ľa 28. septembra 2014 v čase okolo 14.00 h v obci XXXXX v rodinnom dome na ul. Zahájnica č. 10, sa vyhrážal svojej bývalej manželke XXXXX, že ju zabije, vrazí jej klinec do hlavy a následne ju udrel päsťou do oblasti úst, čím týmto konaním vzbudil u poškodenej XXXXX, nar. XXXXX, dôvodnú obavu o jej život, pričom u poškodenej došlo k zraneniu, a to pohmoždeniu tvárovej krajiny vpravo v oblasti hornej čeľuste, 

lebo  je nepochybné, že skutok nespáchal obvinený

Odôvodnenie:
	Poverený príslušník Okresného riaditeľstva PZ v Spišskej Novej Vsi, Obvodného oddelenia PZ v Nálepkove (ďalej len „poverený príslušník PZ“) podľa § 199 ods. 1 Trestného poriadku uznesením ČVS: ORP-1269/NL-SN-2014 zo d¨ľa 02.11.2014 začal trestné stíhanie a následne uznesením pod rovnakým číslom zo d¨ľa 05.12.2014 podľa § 206 ods. 1 Trestného poriadku vzniesol obvinenie XXXXX za skutok právne kvalifikovaný ako prečin nebezpečného vyhrážania podľa § 360 ods.1, ods. 2 písm. b) Trestného zákona s poukazom na ust. § 139 ods. 1 písm. c)Trestného zákona na tom skutkovom základe, ako je uvedené vo výrokovej časti tohto uznesenia. 

	Poverený príslušník PZ po skončení skráteného vyšetrovania predložil d¨ľa 06.03.2015 prokurátorovi vyšetrovací spis s návrhom na podanie obžaloby

	Preskúmaním vyšetrovacieho spisu bol zistený nasledovný skutkový stav.

	Obvinený bol zo spáchania skutku usvedčovaný výpoveďou XXXXX zo d¨ľa 10.11.2014 pred vznesením obvinenia v procesnom postavení svedka, ktorá je procesne neúčinná. Po vznesení obvinenia táto d¨ľa 02.03.2015 využila svoje zákonné právo a odmietla vo veci vypovedať. Rovnako obvinený XXXXX využil svoje zákonné právo a odmietol vo veci vypovedať.

	Dôkazy, ktoré boli zabezpečené vo vyšetrovacom spise v čase vznesenia obvinenia (trestné oznámenie poškodenej – bývalej manželky obvineného XXXXX, lekárska správa, znalecký posudok XXXXX súdnej znalkyne z odboru psychológia), neboli v ďalšom priebehu vyšetrovania nijakým spôsobom zosilnené.

	Vzhľadom na takúto podstatnú zmenu dôkaznej situácie, keď orgány činné v trestnom konaní v súčasnosti nedisponujú žiadnymi zákonnými dôkazmi, ktoré by trestnú činnosť obvineného XXXXX preukazovali, bolo potrebné trestné stíhanie obvineného zastaviť.

	Na tomto mieste je potrebné ešte uviesť, že aj keď istá pochybnosť vo vzťahu ku konaniu obvineného naďalej vyvstáva, prípadný postup prokurátora v zmysle § 234 ods. 1 Trestného poriadku by nepochybne viedol k situácii, že ten by na súde trpel vážnou dôkaznou núdzou (neexistencia nijakého dôkazu), inak povedané, nemal by o aké dôkazy oprieť podanú obžalobu, čo by rozhodne viedlo k oslobodeniu obvineného XXXXX spod obžaloby.

	Vzhľadom na uvedené musel prokurátor pristúpiť k zastaveniu trestného stíhania obvineného, čo však žiadnym spôsobom nespochyb¨ľuje predchádzajúci postup povereného príslušníka PZ v zmysle § 206 ods. 1 Trestného poriadku, ktorý bol vzhľadom na vtedajšiu dôkaznú situáciu zákonný a plne odôvodnený. 

	Podľa § 215 ods. 1 písm. c) Trestného poriadku, prokurátor zastaví trestné stíhanie, ak je nepochybné, že skutok nespáchal obvinený.

	Pre tieto dôvody som rozhodol tak, ako je uvedené vo výrokovej časti tohto uznesenia.

Poučenie:
Proti    tomuto    uzneseniu     je     prípustná      sťažnosť     obvineného 
a poškodeného, ktorá má odkladný účinok (§ 215 ods. 6 Trestného poriadku).   
                     Sťažnosť sa podáva orgánu, proti ktorého uzneseniu  smeruje  a   to  do  
                     troch  dní  od oznámenia uznesenia (§ 187 Trestného poriadku).

JUDr. Peter Kanárik
prokurátor